Централна Избирателна Комисия

РЕШЕНИЕ  
№ 1532-МИ  
София, 25.10.2019

ОТНОСНО: жалба от Николай Иванов Дамяновски – кандидат за кмет от Местна коалиция ОБЕДИНЕНА СОЦИАЛДЕМОКРАЦИЯ (ПП АБВ, ПП ВОЛЯ) срещу решение № 98-МИ от 20.10.2019 г. на ОИК – Кнежа

В Централната избирателна комисия по електронната поща е постъпила жалба чрез Общинската избирателна комисия – Кнежа, с вх. № МИ-15-1110 от 24.10.2019 г. от Николай Иванов Дамяновски – кандидат за кмет от Местна коалиция ОБЕДИНЕНА СОЦИАЛДЕМОКРАЦИЯ (ПП АБВ, ПП ВОЛЯ) срещу решение № 98-МИ от 20.10.2019 г. на ОИК – Кнежа.

С обжалваното решение ОИК – Кнежа е изпратила преписката на временно изпълняващия длъжността кмета на Община Кнежа и до РУО Плевен, които да предоставят информация по преписката относно твърдяна предизборна агитация в държавни и общински учреждения, институции, а именно – училища, професионални гимназии и детски градини на територията на Община Кнежа. В жалбата се твърди, че извършването на тези проверки е от компетентността на ОИК –Кнежа и се иска отмяната на постановеното решение № 98-МИ от 20.10.2019 на ОИК – Кнежа като незаконосъобразно.

Централната избирателна комисия, след като се запозна с преписката и приложените към нея доказателства, намира жалбата за недопустима поради факта, че е изтекъл предвидения тридневен преклузивен срок за обжалването й.

Предвид изложеното и на основание чл. 57, ал. 1, т. 26а във връзка с чл. 88, ал. 1 от Изборния кодекс Централната избирателна комисия

**Р Е Ш И:**

ОСТАВЯ БЕЗ РАЗГЛЕЖДАНЕ жалбата на Николай Иванов Дамяновски – кандидат за кмет от Местна коалиция ОБЕДИНЕНА СОЦИАЛДЕМОКРАЦИЯ (ПП АБВ, ПП ВОЛЯ) срещу решение № 98-МИ от 20.10.2019 г. на ОИК – Кнежа като недопустима.

ВРЪЩА административната преписка на ОИК – Кнежа.

Решението на ОИК – Кнежа подлежи на обжалване пред Административен съд – Плевен чрез ОИК – Кнежа в тридневен срок от обявяването на настоящото решение.

Председател: Стефка Стоева

Секретар: Севинч Солакова

\* Публикувано на 25.10.2019 в 15:33 часа